《有感》
宋代·舒岳祥

风雨翛翛花事阑，馀寒迤逦麦秋天。一春不见飞蝴蝶，几夜初秋叫杜鹃。

林外画眉谁妩媚，花间绣眼自便翾。上林还有嘤鸣否，此日春归一黯然。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。